જોકે મોટા ભાગે આવું એકીકરણ હિન્દુધર્મીઓ વચ્ચે જ થાય છે જેમ કે ગુજરાતી સાથે દક્ષિણ ભારતીય, મહારાષ્ટ્રિયન, રાજસ્થાની, પંજાબી વગેરે. આવાં લગ્નોમાં બેઉ પક્ષના વડીલો જેમ લગ્નના અન્ય કાર્યક્રમ ગોઠવવા મળે ને ડિસ્કશન કરે એ રીતે તેઓ પોતાના કૌટુંબિક ગોરમહારાજોને લઈને પણ મળે છે. બેઉ પક્ષ પોતપોતાની રસમો એકબીજાને પણ મળે છે. બેઉ પક્ષ પોતપોતાની રસમો એકબીજાને કહે છે અને પછી બાકાયદા કઈ વિધિ પછી કઈ વિધિ કરવી એની ક્રમાનુસાર ગોઠવણ કરવામાં આવે છે જેમાં સામૈયાથી લઈ વિદાય સુધી દરેક વિધિને આવરી લેવામાં આવે છે. સમાજના લોકો પોતપોતાની મૂળભૂત માન્યતાઓથી મુક્ત થઈ આ નવો ટ્રેન્ડ અપનાવતા થયા છે તો ગોરમહારાજો અને લગ્નવિધિ કરાવનાર પંડિતો પણ એને આવકારી રહ્યા છે.